OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 1 Pv 923/13/5511	Žilina 23.03.2016 
EEČ: 2-43-97-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátor Okresnej prokuratúry Žilina 
Podľa § 215 odsek 2 písmeno c Trestného poriadku zastavujem trestné stíhanie obvinenej:  
XXXXX
dátum narodenia: XXXXX
trvalé bydlisko: XXXXX XXXXX XXXXX, XXXXX
väzba: nie
ktorá je trestne stíhaná pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 

na tom skutkovom základe, že:
dňa 01.10.2013 v čase o 14.40 hodine viedla osobné motorové vozidla značky Peugeot 206, evidenčné číslo XXXXX po ceste I/11 v smere od Čadce do Žiliny, pričom pri prejazde ľavotočivej zákruty neprispôsobila rýchlosť vozidla svojim schopnostiam a okolnostiam, ktoré možno predvídať, s vozidlom sa dostala do šmyku a v km 442.00 narazila do kovového zábradlia vpravo, následne bola odhodená do stredu vozovky, kde sa s vozidlom prevrátila na strechu, v dôsledku čoho svojej spolujazdkyni XXXXX z nedbanlivosti spôsobila zlomeninu klenby lebečnej v strede záhlavnej kosti zasahujúcu aj temennú kosť, otras mozgu I. stupňa, zlomeninu hrudnej kosti, podvrtnutie krčnej chrbtice, zlomeninu 8. rebra vpravo, ktoré zranenia si vyžiadali práceneschopnosť v trvaní 5 týždňov,
pričom vodička XXXXX svojim konaním porušila ustanovenie § 16 odsek 1 zákona  číslo    8/2009 Zbierky zákonov o cestnej premávke,   
o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.  
 
Odôvodnenie:
Dňa 22. 03. 2016 dozorový prokurátor uznesením zapokračoval v trestnom stíhaní podľa § 228 ods. 5 Tr. por., nakoľko už pominuli dôvody prerušenia trestného stíhania. 

	Dňa 15.03.2016 bolo tunajšej prokuratúre prostredníctvom nadriadenej prokuratúry doručené právoplatné meritórne rozhodnutie  z Českej republiky  a to právoplatné uznesenie Okresného štátneho zastupiteľstva v Opave, z ktorého vyplýva, že  obvinená XXXXX sa podľa § 208 odstavec 1 trestného poriadku ČR v skúšobnej dobe podmienečného zastavenia trestného stíhania osvedčila.

Podľa § 215 ods. 2 písm. c) Tr. por.: Prokurátor zastaví trestné stíhanie ak o skutku odovzdanom na trestné stíhanie do cudziny bolo iným cudzozemským orgánom, príslušným na konanie o trestnom čine, právoplatne rozhodnuté a toto rozhodnutie možno považovať za dostačujúce. 

	Z uvedeného teda vyplýva, že právoplatné rozhodnutie Okresného štátneho zastupiteľstva  v Opave, Česká republika,  teda dožiadaného štátu, tvorí prekážku ďalšieho stíhania. Orgány činné v trestnom konaní v Slovenskej republike preto vo veci ďalej nie sú oprávnené konať. 

	Na základe týchto skutočností som bez ďalšieho rozhodol tak, ako je uvedené vo výrokovej časti tohto uznesenia a trestné stíhanie obvinenej XXXXX stíhanej za  prečin  ublíženia na zdraví podľa § 158 Tr. zák.  som podľa § 215 ods. 2 písm. c) Trestného poriadku zastavil. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

Mgr. Marek Sinčák 
prokurátor